38. ΠΡΟΕΔΡΙΚΟ ΔΙΑΤΑΓΜΑυπ’ αριθ. 94 της 5-12 Απρ. 2002 (ΦΕΚ Α΄80) Άσκηση προληπτικού ελέγχου επί των δαπανών των Ιδρυμάτων του Δήμου Αθηναίων ΄Εχοντας υπόψη: 1. Τις διατάξεις του άρθρ.18 του Ν. Δ. 1265/1972 «περί ελέγχου των δαπανών του Κράτους, των Οργανισμών Τοπικής Αυτοδιοίκησης και των άλλων Νομικών Προσώπων Δημοσίου Δικαίου, ως και των λογαριασμών των δημοσίων υπολόγων και παρακολουθήσεως των εσόδων των» (Α΄197). 2. Τις διατάξεις των άρθρ. 15 και 24 του Νόμ. 1558/1985 «Κυβέρνηση και Κυβερνητικά Όργανα» (Α΄137). 3.Τις διατάξεις του άρθρ. 29Α του Νόμ. 1558/1985, όπως αυτό προστέθηκε με το άρθρ. 27 του Νόμ. 2081/1992 (Α΄154). 4. Το γεγονός ότι από τις διατάξεις του παρόντος δεν προκαλείται δαπάνη σε βάρος του κρατικού προϋπολογισμού. 5. Την υπ’ αριθ. Δ. 133/7.3.2002 γνωμοδότηση του Ε΄Τμήματος του Συμβουλίου της Επικρατείας, με πρόταση των Υπουργών Εσωτερικών, Δημόσιας Διοίκησης και Αποκέντρωσης και Δικαιοσύνης, αποφασίζουμε:  Άρθρο μόνο.-1. Επί των δαπανών των παρακάτω Ιδρυμάτων του Δήμου Αθηναίων, η σύσταση των οποίων προβλέπεται από το άρθρ. 190 και 203 του Π. Δ. 410/95 «περί Δημοτικού και Κοινοτικού Κώδικα» και αποτελούν Νομικά Πρόσωπα  Δημοσίου Δικαίου (Ν.Π.Δ.Δ.), ασκείται από το Ελεγκτικό Συνέδριο προληπτικός έλεγχος: Α) Οργανισμός Νεολαίας και άθλησης (Ο.Ν.Α.) Β) Πολιτισμικός Οργανισμός Δήμου Αθηναίων (Π.Ο.Δ.Α). Γ) Δημοτικό Βρεφοκομείο (Δ.Β.) και Δ) Δημοτικοί Παιδικού Σταθμοί ΔΗΜΟΥ ΑΘΗΝΑΙΩΝ 2. Του ανωτέρω ελέγχου εξαιρούνται οι εξής κατηγορίες δαπανών: Α. Οι δαπάνες πληρωμής αποδοχών των τακτικών υπαλλήλων περιλαμβανομένων και των με σύμβαση εργασίας αορίστου χρόνου, πλην των πρόσθετων αμοιβών τούτων και της μισθοδοσίας του πρώτου μηνός εκείνων που πρωτοδιορίζονται ή μονιμοποιούνται. 3.Ζ.δ.37-38 Οικονομική Διοίκηση και Λογιστικό Β. Οι δαπάνες αποδόσεως των υπέρ τρίτων ενεργούμενων κρατήσεων (ασφαλιστικών εισφο-ρών, φόρων κ.λπ.) Γ. Οι περιοδικές δαπάνες μισθωμάτων ακινήτων και εγκαταστάσεων, πλην εκείνων που καταβάλλονται για πρώτη φορά, μετά την κατάρτιση, παράταση, ανανέωση ή τροποποίηση της σχετικής συμβάσεως. Δ. Οι δαπάνες καταναλώσεως ηλεκτρικού ρεύματος και νερού. 